**Kisbér Város Önkormányzata**

 **Képviselő-testületének**

 **Szociális, Kulturális, Ifjúsági,**

 **Egyházügyi, Nemzetiségi Bizottsága**

**E l ő t e r j e s z t é s**

Kisbér Város Önkormányzatának Képviselő-testülete

**2024. február 08-i** ülésére

**Tárgy**: Kisbéri Gyöngyszem Óvoda és Bölcsőde nyári zárva tartása.

**Tisztelt Képviselő-testület!**

A Kisbéri Gyöngyszem Óvoda és Bölcsőde vezetője Csehné Németh Ilona tájékoztatta a Bizottság tagjait, hogy az eddigi gyakorlat szerint a Kisbéri és a Hántai Óvoda is 1-1 hónapra állt le a nyári időszakban. Valójában 2 hét volt, amit a szülőnek meg kellett oldani. 2024. január 01-től életbe léptek a Pedagógusok új életpályájával kapcsolatos változások, melyek többek között az éves szabadságok növekedésével jár (50 nap alapszabadság + egyéb pótszabadságok) nemcsak az óvodapedagógusok, pedagógiai asszisztensek esetében, hanem a dajkáknál is. A szabadságokat július 1-től augusztus 31-ig kell kiadni. A nyári fertőtlenítő takarítás elvégzése a dajkák feladata, emiatt a leállás felét ők takarítással töltik. Hántán a 3 dolgozó szabadságának nagy részének kiadását az iskolai szünetekre kell időzíteni a gyermekek biztonságos ellátása érdekében. Emiatt indokolt a nyári 7 hét leállás. Az iskolai szünetek idején és a nyári leállás alatt a hántai óvodai ellátást igénylő gyermekeket a kisbéri összevont csoport tudja fogadni. Kisbéren az óvoda 4 hétig lesz zárva a nyári időszakban, július 1-től július 26-ig.

Kérem a beszámoló elfogadását az előterjesztésnek megfelelően.

Kisbér, 2024. február 05.

  **Kovács Csabáné**

 szociális ügyintéző

Határozati javaslat

**Kisbér Város Önkormányzatának Képviselő-testülete**

**/2024. (II.08.) KVÖKt. határozata**

**a Kisbéri Gyöngyszem Óvoda és Bölcsőde nyári zárva tartásáról**

Kisbér Város Önkormányzatának Képviselő-testülete támogatja az intézmény előterjesztés szerinti nyári zárva tartás elfogadását.

Határidő: **azonnal**

Felelős: **Sinkovicz Zoltán polgármester**